Fanjakan' i Jodà
Ny Fanjakan' i Jodà na Fanjakan' i Joda na Fanjakana Atsimo dia fanjakà-mpanjaka tany Atsinanana-Akaiky taloha naorin' ny Israelita tamin' ny Andron' ny Vy. Araka ny Baiboly dia teo anelanelan' ny taona 931 sy 586 tal. J.K. no nisian' io fanjakana io izay nifanefi-tany tamin' ny Fanjakan' i Samaria (na Fanjakan' i Israely) izay nifanohitra taminy. Araka ny Baiboly dia vokatry ny fivakisan' ny Fanjakan' i Israely izay mbola nitambatra izy sy ny Fanjakan' i Samaria taorian' ny nahafatesan' i Sôlômôna (Salômôna). Taorian' ny vanim-potoam-pandrosoana teo ambany fifehezan' ny Fanjakana Asiriana vaovao dia noravan' ny Babilôniana izy tamin' ny andron' i Nebokadnetsara II tamin' ny ady nifanaovan' i Egiptiana sy ny Babilôniana.

Ny fokon' i Israely tao amin' ny Fanjakan' i Jodà 
Roa fotsiny ny fokon' i Israely tafajanona tao amin' ny Fanjakan' i Jodà, dia ny fokon' i Jodà sy ny fokon' i Benjamina. Nisy ampahany tamin' ny fokon' i Levy izay nisahana ny resaka fivavahana tao amin' ny Fanjakan' i Jodà.

Lisitry ny mpanjakan' i Jodà 
Nanomboka teo amin' ny fanjakan' i Rehoboama na Roboama ka hatramin' ny fanjakan' i Zedekia na Sedekiasa ny lisitry ny mpanjakan' i Jodà. I Saoly na Saola sy i Isboseta sy i Davida ary i Sôlômôna na Salômôna dia mpanjakan' i Israely tamin' izy mbola fanjakana tokana tsy mivaky. Nisy roapolo mahery eo ny isan' ny mpajaka nifandimby nitondra tao Jodà raha tsy isaina i Saoly sy i Davida ary i Salômôna. 

Rehoboama na Roboama (hebreo: רְחַבְעָם / Rehav’am);
 Abia na Abiama (hebreo: אַבִיָּם / ’Aviyam);
Asa (hebreo: אסא / ’Asa);
Josafata (hebreo: יהושפט / Yehoshafat);
Jehorama na Jorama (hebreo: יהורם / Yehoram);
Ahazia na Okoziasa (hebreo: אחזיהו / ’Ahazyahu);
Atalia (hebreo: עתליה / ‘Atalyah);
Joasy na Joasa (hebreo: יהואש / Yehoash);
Amazia na Amaziasa (hebreo: אמציה / ’Amatzyah);
Ozia  na Oziasa (hebreo: עזיה / ‘Uziyah) na Azaria na Azariasa (hebreo: עזריה / ‘Azaryah);
Jotama (hebreo: יותם / Yotam);
Ahaza na Akaza (hebreo: אחז / ’Ahaz);
Hezekia na Ezekiasa (hebreo: חזקיה / Hizqiyah);
Manase (hebreo: מנשה / Menasheh):
Amona (hebreo: אמון / ’Amon);
Josia na Josiasa (hebreo: יאשיהו / Yo’shiyahu);
Joahaza na Joakaza (hebreo: יהואחז / Yeho’ahaz);
Joiakima na Joakima (hebreo: יהויקים / Yehoyaqim);
Joiakina na Joasina (hebreo: יהויכין / Yehoyakhin) izay atao hoe Jekonia na Jekoniasa koa (hebreo: יכניהו / Yekhonyahu);
Zedekia na Sedekiasa (hebreo: צדקיהו / Tzidqiyahu).

Jereo koa 

 Fanjakan'i Israely (Samaria)

 Fanjakan'i Israely (mitambatra)
Mpanjakan'i Jodà
Mpanjakan'i Israely
Boky faharoan'ny Mpanjaka
Boky faharoan'ny Tantara
Edoma
Amona (fanjakana)
Moaba (fanjakana)
Arama (faritra)

Loharano sy fanamarihana